|  |  |
| --- | --- |
| Fælles LSU/LAMU-møde den 29. januar 2024  kl. 09.15 – 11.00 i lokale 128, bygning 1911  Deltagere: Anne Mette Mørcke (AMM), Bjarke Rahbek (BR), Berit Lassesen (BL), Daniel S. Hvid (DSH), Anders Hyldig (AH), Sarah Robinson (SR), Julie Lykke Facius (JLF), Bente Jønshøj (BJ), Hanne Kaiser (HAK).  Afbud: Tina Bering Keiding (TBK). |  |

# Godkendelse af dagsorden

Dagsorden blev godkendt.

# Godkendelse af referat

Referat af fællesmødet det 21. august 2023 blev godkendt.

SR forespurgte til den sociale netværksanalyse, som blev gennemført. BR oplyste at resultaterne af undersøgelsen blev præsenteret på CED-mødet den 4. december 2023. Der er aftalt en opfølgning i løbet af foråret 2024 i form af en workshop for CED interesserede medarbejdere, hvor Christian Waldstrøm vil bidrage med yderligere perspektiver.

# Justering af lønkriterier

Der var enighed om en lille sproglig justering af CEDs lønforbedringskriterier. I kriterie 6 bliver ordet ”overraskende” slettet.

Ændringen træder i kraft her i januar 2024 mhp. F2025-lønrunden.

# CEDs Arbejdsmiljøstatistik

Der er etableret en ny Power BI på AU med arbejdsmiljøstatistik. Den viser data om sygefravær, arbejdsulykker og psykologisk rådgivning.

Generelt set er CEDs statistik ikke alarmende, men der er dog to opmærksomhedspunkter i forhold til sygefravær.

Der har i 2023 været meget langtidssygdom, men vi kender årsagerne til disse forløb, som næppe kunne forkortes. Med hensyn til korttidssygdom skal vi på CED være opmærksomme, da vi ligger betydeligt højere end de andre tværgående centre på AU. LSU-LAMU drøftede mulige årsager og noterer sig, at vi dels har mange småbørnsfamilier og at vi dels har mange opgaver, der kræver fuld tilstedeværelse (fx undervisning), hvilket kan påvirke statistikken. Det ser ud til, at der er et lille fald i korttidsfraværet fra 2022 til 2023, hvilket er positivt.

HAK pointerede at det er vigtigt, at der også holdes sygefraværssamtaler med medarbejdere, som har meget korttidssygefravær. Dette er LSU-LAMU enige i og opfordrer funktionscheferne til en konsekvent brug af disse samtaler på CED. Sygefraværssamtaler kan bidrage til trivsel samt forebygge stress og langtidssygemelding.

CEDs medarbejdere har kun i meget moderat omfang brugt AUs tilbud om psykologisk rådgivning. Arbejdsmiljøgruppen (AMG) har været meget proaktive med hensyn til at gøre opmærksom på muligheden. LSU-LAMU støtter, at AMG også på sin næste runde minder om muligheden, der kan benyttes anonymt efter behov.

Arbejdsmiljøstatistikken kan drøftes yderligere på afdelingsmøder efter behov, men LSU-LAMU fandt ikke anledning til yderligere indsatser.

# Status fra LAMU/AMG omkring fokusområder og aktiviteter

AMG præsenterede sin plan for indsatser og aktiviteter i 2024.

* Workshop om effektive møder F24

AH er i gang med at undersøge mulighederne for workshop i løbet af foråret med en ekstern oplægsholder.

* Førstehjælpskursus på CED F24

JLF har undersøgt mulighederne. AU har lige afholdt et førstehjælpskursus og der bliver først afholdt når der er flere, som viser interesse. JLF har derfor kontaktet Falck med henblik på, at der holdes et kursus for interesserede medarbejdere på CED. Hun har fundet et godt kursus til omkring 6.000 kr. med op til 16 deltagere. LSU-LAMU besluttede, at CED vil tilbyde kurset, hvis min. 10 kolleger tilmelder sig. JLF er tovholder.

* AMG afdelingsrunde E24

AMG var rundt i afdelingerne i efteråret 2024. Det har fungeret fint.

Der er derfor planer om besøg igen i efteråret 2024. BL opfordrede til at AMG lavede et oplæg før besøget, så kollegerne kan forberede sig.

* Generelt fysisk og psykisk arbejdsmiljø

Fysisk arbejdsmiljø fungerer godt. Alle skal huske at indmelde fejl og mangler til bygningsservice via QR-koderne i de enkelte rum. De registrerer alle opgaver, samler dem sammen og hyrer derefter eksterne håndværkere ind, når de har nok til en passende runde.

Det halter forsat med ventilationen i to kontorer i E1 og BJ følger op.

Det psykiske arbejdsmiljø er pt. fint. BR opfordrede til at man drøfter psykologisk tryghed, mens man har det godt.

LSU-LAMU tilsluttede sig AMGs plan.

# Eventuelt

BR spurgte til afrapportering af resultaterne af evaluering af CEDs kurser til årsrapporten. BL oplyste, at der er udarbejdet et spørgeskema, som er afprøvet af afdelingen i.f.t alle de faste kurser. Det ser positivt ud. BL minder LS om at dele evalueringsdata.

Anne Mette Mørcke Bjarke Rahbek Julie Lykke Facius

Centerleder Projektleder Centersekretær

Formand Næstformand LSU Næstformand LAMU

/Bente Jønshøj

Afdelingsleder